 Otu onye  nnọchi anya nụlọ ọgbakọ ukwu sineeti ala anyị ma bụrụkwa onye ji ọkwa Chief Whip  noge mbụ  nụlọ ọgbakọ ukwu ahụ, bụ maazị Roland Owie ekwuona na ọchịchị onye isi ala anyị bụ Buharị jọgburunnọọ onwe ya nihi ihe dị iche iche a na-ahụta na ya.Sinetụ Owie kwuru nke a banyere mkpọlite ahụ onye isi ala kpọlitesiri ụfọdụ ndị isi na ngalaba dị iche iche nụlọ ọrụ mmanụ bụ NNPC, ma sịkwa hooha na ịkpọ ganịganị ndị otu dịgasị iche iche nala anyị na ihe ndị ọzọ ha na-emegasị ka mma karịa ọchịchị ya bụ nwoke.Ọ sị na ọ baghị uru ịta ọtụtụ otu ndị a na-akpọgasị oku maka ikewa ala Naịjirịa ụta nihi na ọtụtụ ihe dị iche iche Buharị na-eme na otu o si enyegasị ọrụ gosiri nala abụghị otu, maka na ikpe mara eziokwu, aka azụ dị ya. 